Diari Oficial de la Generalitat Valenciana


Sumari del DOGV 9716, del 02-11-2023 (2023/10759)

ORDRE 6/2023, de 31 d'octubre, de 2023, de la consellera d'Innovació, Indústria, Comerç i Turisme, per la qual es modifica l'Ordre 11/2022, de 19 d'abril, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9716

Data del DOGV
:   02-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10941


Data del document
:   31-10-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

ORDRE 6/2023, de 31 d'octubre, de 2023, de la consellera d'Innovació, Indústria, Comerç i Turisme, per la qual es modifica l'Ordre 11/2022, de 19 d'abril, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència. [2023/10069]  
Índex  
Preàmbul  
Article únic. Modificació de l'Ordre 11/2022, de 19 d'abril, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència.  
Disposició final única. Entrada en vigor  
Annex I. Modificació de les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència aprovades per Ordre 11/2022, de 19 d'abril, de la Conselleria d'Innovació, Universitats, Ciència i Societat Digital.  
  
  
PREÀMBUL  
  
El 25 de juliol de 2022 es va publicar en el DOGV l'Ordre 11/2022, de 19 de juliol, de 2022, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència.  
Aquesta ordre es va aprovar tenint en compte els requisits establits en el Reial decret 988/2021, de 16 de novembre, pel qual s'aprova la concessió directa d'ajudes a les comunitats autònomes i a les ciutats de Ceuta i Melilla per a l'execució de diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència, corresponent a la inversió C15.I2 que, entre altres determinacions, estableix com a termini màxim per a l'execució de les actuacions objecte d'ajuda el 31 de desembre de 2023.  
  
Mitjançant la Resolució de 25 d'abril de 2023 es van atorgar ajudes per a la realització dels projectes corresponents a les sol·licituds que consten en l'annex I d'aquesta resolució, de conformitat amb els requisits exigits per les bases reguladores i convocatòria anteriorment esmentada.  
L'article 6.3 de l'Ordre 11/2022 estableix que el termini màxim per a l'execució de les actuacions objecte d'ajuda és l'1 de novembre de 2023. I l'article 26.1 de la mateixa ordre estableix que els destinataris últims de les ajudes hauran de justificar la realització de la inversió requerida per a dur a terme l'actuació objecte d'ajuda abans de l'1 de novembre de 2023.  
Atés que l'article 10 de les bases reguladores i convocatòria considera despeses subvencionables les que, entre altres requisits, «es materialitzen en el període que va des de la presentació de la sol·licitud fins a la data de finalització del projecte, que haurà de ser anterior a l'últim dia previst per a realitzar la justificació» i atés que la data de presentació de les sol·licituds va ser el 22 de setembre de 2022, el període d'execució del projecte té una duració màxima de 13 mesos i 8 dies.  
  
Amb data 17 d'octubre de 2023 el Consell aprova l'Addenda al Pla de recuperació, transformació i resiliència d'Espanya, a proposta de la Comissió Europea, de manera que es modifica la Decisió d'execució del Consell de 13 de juliol de 2021. En aquest nou marc, s'amplia el termini d'execució de la inversió C15.I2 fins al 31 de desembre de 2024.  
L'aprovació d'aquesta addenda possibilita la modificació dels terminis d'execució de les actuacions del Reial decret 988/2021, de 16 de novembre, pel qual s'aprova la concessió directa d'ajudes a les comunitats autònomes i a les ciutats de Ceuta i Melilla per a l'execució de diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència així com de l'Ordre 11/2022, de 19 de juliol, de 2022, de la Conselleria d'Innovació, Universitats, Ciència i Societat Digital.  
  
Atés que l'execució del projecte comporta la realització d'obres sobre el terreny i desplegament de xarxes en més de 428 zones d'actuació elegibles, es considera necessari ampliar el termini d'execució per a arribar a cobrir en grau més alt les zones d'actuació elegibles.  
La Llei 39/2015, d'1 d'octubre, del procediment administratiu comú de les administracions públiques, en l'article 32, determina que l'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer.  
De conformitat amb el que es disposa en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19 «per a la concessió de subvencions en règim de concurrència competitiva vinculades a inversions, accions o projectes inclosos en el Mecanisme de recuperació i resiliència i al REACT -EU, s'aprovaran en un únic expedient, mitjançant resolució de la persona titular de la conselleria competent per raó de la matèria, les bases reguladores, la convocatòria i la modificació, si és el cas, del pla estratègic de subvencions. En aquests expedients únicament hauran de complir-se els següents tràmits, amb caràcter d'urgència: resolució d'inici, informe de la Intervenció Delegada i informe de l'Advocacia General».  
  
En la tramitació d'aquesta ordre s'han recaptat informes de l'Advocacia General i de la Intervenció Delegada.  
Per tot això, i en exercici de les competències atribuïdes a la Conselleria d'Innovació, Indústria, Comerç i Turisme per Decret 137/2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, i el que s'estableix per l'article 160.2 de la Llei 1/2015, de 6 de febrer, d'hisenda pública, del sector públic instrumental i de subvencions,  
  
  
ORDENE  
  
Article únic. Modificació de l'Ordre 11/2022, de 19 d'abril, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència  
Es modifiquen els articles 6.3 i 26.1 de l'Ordre 11/2022, de 19 d'abril, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència, en els termes que figuren en l'annex I d'aquesta ordre.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor el dia de la publicació en el Diari Oficial de la Generalitat Valenciana.  
  
Alacant, 31 d'octubre de 2023  
  
La consellera d'Innovació, Indústria, Comerç i Turisme,  
NURIA MONTES DE DIEGO  
  
  
ANNEX I  
Modificació de les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència aprovades per l'Ordre 11/2022, de 19 d'abril, de la Conselleria d'Innovació, Universitats, Ciència i Societat Digital.  
  
L'Ordre 11/2022, de 19 d'abril, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de recuperació, transformació i resiliència, queda modificada en els termes següents:  
  
U. Es modifica l'apartat 3 de l'article 6 que queda redactat en els termes següents:  
«3. El termini màxim per a l'execució de les actuacions objecte d'ajuda és el 31 de desembre de 2023.»  
  
Dos. Es modifica l'apartat 1 de l'article 26 que queda redactat en els termes següents:  
«1. Els destinataris últims de les ajudes hauran de justificar la realització de la inversió requerida per a dur a terme l'actuació objecte d'ajuda amb la data límit del 31 de desembre de 2023.  
En la justificació es verificarà que els fons concedits s'han utilitzat per als fins previstos i s'han gestionat de conformitat a totes les normes aplicables i, en particular, a les normes relatives a la prevenció de conflicte d'interés, de frau, de corrupció i del doble finançament procedent del Mecanisme de reconstrucció i resiliència. En particular, s'atendrà el que es preveu en l'annex a la Decisió de la Comissió que aprova els acords operacionals (OA) entre la Comissió Europea i Espanya conforme amb el Reglament (UE) 2021/241, del Parlament Europeu i del Consell, de 12 de febrer de 2021.  
Aquesta justificació es realitzarà a través de la presentació de la documentació justificativa descrita en l'article següent.»